b'\n_START_ARTICLE_\nKrst ob Srebrni reki\n_START_SECTION_\n1. dejanje\n_START_PARAGRAPH_\nToma\xc5\xbe je sicer zaveden Slovenec, a i\xc5\xa1\xc4\x8de svojo pot, namerava se poro\xc4\x8diti z Argentinko. Star\xc5\xa1a sta nesre\xc4\x8dna, bojita se, da se bo slovenska kri izgubila v tujem morju. - Pride Helena, da se poslovi; Toma\xc5\xbea ljubi, a se mu odre\xc4\x8de, za\xc5\xbeeli mu, da bi na\xc5\xa1el nov svet, nov dom, svojo sre\xc4\x8do.\n_START_SECTION_\n2. dejanje\n_START_PARAGRAPH_\nEliza in Andrej z ob\xc5\xbealovanjem mislita na leta razcveta slovenske kulture in doma\xc4\x8dijstva ob Srebrni reki; zdaj je ljudi vedno manj, skupnost izumira. To potrdi tudi \xc5\xbeupnik, ki je bil pravkar opravil pogreb enega pomembnih \xc4\x8dlanov skupnosti. Starej\xc5\xa1e bolijo narodnostno me\xc5\xa1ani zakoni, tudi \xc5\xbeupnika prizadene Toma\xc5\xbeeva odlo\xc4\x8ditev. Izro\xc4\x8di mu darilo Helene, pove, da je odpotovala v Slovenijo in bo od tam od\xc5\xa1la v misijone, ker je zasli\xc5\xa1ala bo\xc5\xbeji klic. Helenino dejanje Toma\xc5\xbea spremeni, mu poka\xc5\xbee smer: vztrajati na slovenski poti, ne oditi od svojih, ne se umikati v \xc5\xa1irjave tujega sveta. Je Toma\xc5\xbe s Helenino pomo\xc4\x8djo do\xc5\xbeivel krst - krst za slovenstvo?'